CELEX: 32022D0164
Language: lv
Date: 2022-02-03 00:00:00
Title: Politikas un drošības komitejas Lēmums (KĀDP) 2022/164 (2022. gada 3. februāris) par to, lai aktivizētu Eiropas Savienības militārās operācijas ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta) sekundāro izpildes uzdevumu sniegt ieguldījumu narkotiku tirdzniecības apkarošanā Somālijas piekrastē (ATALANTA/2/2022)

8.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/8
               
            
         POLITIKAS UN DROŠĪBAS KOMITEJAS LĒMUMS (KĀDP) 2022/164
         (2022. gada 3. februāris)
         par to, lai aktivizētu Eiropas Savienības militārās operācijas ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta) sekundāro izpildes uzdevumu sniegt ieguldījumu narkotiku tirdzniecības apkarošanā Somālijas piekrastē (ATALANTA/2/2022)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) un jo īpaši tās 2.b pantu,
         tā kā:
         
                     (1)
                  
                  
                     Padome 2020. gada 22. decembrī pieņēma Lēmumu (KĀDP) 2020/2188 (2), ar ko grozīja Vienoto rīcību 2008/851/KĀDP un Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta) inter alia piešķīra sekundāro izpildes uzdevumu sniegt ieguldījumu narkotiku tirdzniecības apkarošanā Somālijas piekrastē (“sekundārais izpildes uzdevums”).
                  
               
                     (2)
                  
                  
                     Vienotās rīcības 2008/851/KĀDP 2.b panta 3. punktā ir paredzēts, ka Politikas un drošības komitejai sekundārais izpildes uzdevums ir jāaktivizē, kad ES operācijas komandieris ziņo, ka Atalanta rīcībā ir aktīvi, kas vajadzīgi minētajā pantā minēto uzdevuma veikšanai.
                  
               
                     (3)
                  
                  
                     ES operācijas komandieris ir ziņojis, ka Atalanta rīcībā ir sekundārā izpildes uzdevuma veikšanai vajadzīgie aktīvi.
                  
               
                     (4)
                  
                  
                     sekundārais izpildes uzdevums būtu nekavējoties jāaktivizē,
                  
               IR PIEŅĒMUSI ŠO LĒMUMU.
         
            1. pants
            Ar šo tiek aktivizēts sekundārais izpildes uzdevums sniegt ieguldījumu narkotiku tirdzniecības apkarošanā Somālijas piekrastē, kurš ar Vienotās rīcības 2008/851/KĀDP 2.b pantu ir piešķirts Atalanta.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 3. februārī
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 301, 12.11.2008., 33. lpp.
         
         
            (2)  Padomes Lēmums (KĀDP) 2020/2188 (2020. gada 22. decembris), ar ko groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (OV L 435, 23.12.2020., 74. lpp.).